(H)ilbeltza

(H)ilbeltza edo Euskal Nobela Beltzaren Astea euskarazko nobela beltza sustatzeko kultura jarduera bat da, 2015. urteaz geroztik urtero Baztanen (Nafarroa Garaia) egiten dena. Aste hori beti neguan izaten da, ilbeltz (urtarril) hilabetearekin hitz jokoa eginez. Aste batean zehar, antolatzaileek nobela beltzarekin lotutako hainbat adierazpen kultural eskaintzen dituzte: solasaldiak, mahai inguruak, aurkezpenak, antzerkia, zinema, musika, jokoak eta abar.

Web orri bat elikatzen dute astean barna garatzen den informazioarekin edo horretarako propio sortzen duten materialarekin: ilbeltza.eus

Ekitaldiak egin bitartean, berriz, blog bat dute martxan, egunez egun gertatzen ari denaren berri emateko: (H)ilbeltza

 (H)ilbeltza beka 
2017. urteaz geroztik, urtero beka bat ematen dute, eleberri beltz bat argitaratzeko:
 2017: Miel Anjel Elustondori, Kezko bola batek itoak birikak liburua idazteko (Txalaparta, 2019).https://euskalerriairratia.eus/nafarroa/1506321285721-miguel-angel-elustondo-azpeitiarrak-irabazi-du-hilbeltza-beka
 2018: Josu Barambonesi, Patricia Highsmithen Lardaska eleberria itzultzeko (Txalaparta, 2020).https://kultursharea.eus/patricia-highsmith-idazlearen-lardaska-eleberria-euskaratu-du-josu-barambones-itzultzaileak/
 2019: Miren Gorrotxategiri, Sotoan gordeak liburua idazteko (Txalaparta, 2021).https://www.naiz.eus/eu/info/noticia/20210114/ezkutuko-kontuak-miren-gorrotxategiren-sotoan-gordeak-eleberri-berriaren-ardatza
 2020: Koldo Biguriri, Massimo Carlottoren Arrivederci amore, ciao eleberria itzultzeko (Txalaparta, 2022); euskaraz, Agur maitea, ikusi arte izenburuarekin plazaratu zen.
 2021: Eneko Barberenari, Xukunetatik aldendu ahala liburua idazteko.https://www.berria.eus/albisteak/192586/eneko-barberenak-irabazi-du-aurtengo-hilbeltza-beka.htm
 2023: Joxan Oizi, Zorigaiztoko eleberri proiektuarengatik. 

 Erreferentziak 

 Kanpo estekak 
 Blog ofiziala.
 Webgune ofiziala.
 2020ko edizioari buruz Aitziber Zapiaini eginiko elkarrizketa, Berria, 2020-01-16.
 2019ko promozio bideoa.
 2020ko promozio bideoa.

Kategoria:Baztango kultura
Kategoria:Nobela beltza
Kategoria:2015